Carnac (Francuska)

**Karnak** () je naseljeno mesto u Francuskoj u regionu Bretanja, u departmanu Morbijan.

Po podacima iz 1990. godine broj stanovnika u mestu je bio 4.243, a gustina naseljenosti je iznosila 130 stanovnika/km².
## Megaliti
Tokom neolita, kada dolazi do određenog razvoja kod ljudi, dolazi do pojave takozvanih megalitskih civilizacija čiji tragovi se danas uglavnom pronalaze u raznoraznim spomenicima. 

### Menhiri - uspravno kamenje

Najtipičniji primjer spomenika su menhiri, pojedinačni monoliti, obično izduženog oblika i postavljeni u zemlju.  Ova riječ dolazi iz Keltskog jezika, a znači uspravni kamen. Nalaze se u izdvojenim položajima ili u redovima i krugovima. Postoje raznorazne nedoumice vezane za ove megalitske kamene krugove. Veruje se da su to primitivna svetilišta, sabirna mesta, astronomske opservatorije, ili neki hramovi. Spomenike te vrste možemo pronaći uglavnom u Skandinaviji, Francuskoj i Britaniji. Najpoznatiji spomenik te vrste svakako je Stonehenge u Engleskoj, a menhiri u Kornaku poznati su po broju i veličini.

Raspoređeni su u tri skupine poznate pod imenima "Menec", "Karmario" i "Kerlescan. Možda su nekada činili jednu grupu, ali su razdvojeni jer su većinom uklonjeni i upotrebljeni u druge svrhe. Napravljeni su od istrošenog granita sa lokalnih izdanaka koji su nekada u velikoj meri prekrivali područje.

* **Menec** je sastavljen od jedanaest (11) konvergentnih redova menhira koji se protežu na površini 1.165x100 metara. Najveće kamenje, visoko oko 4 metra, nalazi se na širem, zapadnom kraju; kamenje zatim postaje malo, čak 0,6 metara duž cele linije pre nego što ponovo poraste u visinu prema krajnjem istočnom kraju.
* **Kermario** (Kuća duhova) je nalazište sa 1029 menhira koji se nalaze u 10 redova ukupne dužine veće od jednog kilometra.
* **Kerlescan** je nalazište sa 594 menhira poredani u 13 redova ukupne dužine od 900 m.

Treba istaći da je prosečna težina kamenja od jedne do dve tone. Nažalost većina onoga što danas vidimo su samo ostaci. Postoje različita tumačenja načina na koji je kamenje prevoženo.

Mišljenja oko svrhe kamenja su podeljena, naime neki veruju da su ruševine druidskog porekla i da predstavljaju način obožavanja predaka. Drugi veruju da je reč o sletnim stazama za svemirske brodove, dok neki veruju da je to pentagram. Neki ipak ovom megalitskom spomeniku pridaju astronomski značaj. Istina o svrsi ovog kamenja će nam najverovatnije ostati misterija.
Treba istaći i to da ovi megalitski spomenici datiraju od pre nekih 4500 godina.

### Dolmeni

U području je raštrkano nekoliko dolmena. Generalno se smatra da su dolmeni građeni kao grobnice, od nekoliko velikih megalita koji su podupirali završni kamen, a zatim su zakopani ispod humke zemlje. U mnogim slučajevima, humka više ne postoji, ponekad zbog arheoloških iskopavanja, i ostalo je samo veliko kamenje, u različitim fazama propadanja. Nalaze se na brojnim lokacijama u Kornaku.
 

### Tumuli

Datiraju iz sredine 5. milenijuma p.n.e, u doba neolita. Građeni su od kamena i zemlje nabijenih preko središnjeg grobnog mjesta (komore), izgrađenog od megalita. Do komore je prolazom omogućen pristup. Podizani su na određenim lokacijama, a međusobna vidljivost između njih igrala je ulogu u njihovom pozicioniranju.

## Svjetska baština
Megaliti Karnaka i obale Morbijana uvršteni su na listu UNESCO-ove svjetske baštine. Odluka je donešena na 47-om zasedanju Komiteta za svetsku baštinu od 6-16 jula 2025. god. u UNESCO-om sjedištu u Parizu. 

Ovo kulturno dobro u Karnaku čine:
* slobodnostojeći menhiri poredani u redove, 
* pojedinačni menhiri, 
* dolmeni i 
* tumuli (grobne humke).

Karakteristično je po gustoj koncentraciji megalitskih struktura izgrađenih tokom neolitskog perioda (oko 5000–2300. godine p.n.e.), pažljivo usklađenih sa jedinstvenom geomorfologijom područja. Monumentalne kamene strukture – raspoređene u odnosu jedna na drugu i na prirodne karakteristike poput terena i vodenih puteva – odražavaju sofisticirano razumevanje životne sredine. Bogati gravuri i povezani artefakti dodatno ilustruju kulturnu složenost društava koja su naseljavala ovaj deo evropske atlantske obale.

## Demografija

## Reference

## Literatura

* 
* 
* 
* 
* 
* 

## Vanjske veze

* Izvor podataka: Insee
* Mape i satelitski snimci:
** Google maps
** [MSN-ov atlas sveta](http://maps.msn.com/(cgxnej455qpgxeu5vurxtejz)/map.aspx?&lats1=47.5833333333&lons1=3.08333333333&alts1=14&regn1=2)